5. tramvaju maršruts (Rīga)
5. tramvaju maršruts ir Rīgas sabiedriskā transporta tramvaju maršruts, kas kursē no Iļģuciema apkaimes Kurzemes rajonā līdz Ziemeļu rajona Mīlgrāvja apkaimei. 5. tramvaju maršruta kopējais garums ir 31,018 km. Virziena Iļģuciems — Mīlgrāvis kopējais garums ir 15,390 km, bet virziena Mīlgrāvis — Iļģuciems kopējais garums ir 15,628 km. Darbdienās pa 5. tramvaju maršrutu kursē 7 tramvaji, kuri pavisam veic 98 reisus, bet brīvdienās — 4 tramvaji, kuri pavisam veic 56 reisus (11.2022). 5. tramvaju maršrutu apkalpo RP SIA "Rīgas satiksme" 3. tramvaju depo. 5. tramvaju maršrutam Mīlgrāvja galā ir viensliežu posms, pirms kura tas šķērso dzelzceļa atzaru, vienīgo vietu Latvijā, kur tramvaja sliedes krustojas ar dzelzceļa sliedēm. Šobrīd 5. tramvaju maršruts ir otrais garākais tramvaju maršruts Rīgā.